কোন খবর জানেন ওর? ন’মাস কিচ্ছু জানিনা। পাহারাদার সোলজারদের কাছে অপমান লাঞ্ছনা সইতে হয়েছে কত! হাসিনার বাচ্চা হল, চিঠি লিখেছিল ওর বাবাকে। ওরা চিঠিটা পাঠায়নি । তবে একজন ভাল ব্যবহার করেছে, পাক আর্মির মেজর হোসেন । কথা বলতে বলতে তিনি ‘মেজর তারা’কে একটি হাতঘড়ি উপহার দিলেন। চোখের জল মুছে বেগম মুজিব বললেন, হাসিনা হাসপাতালে, বাচ্চা হয়েছে, মাত্র চল্লিশ মিনিটের জন্য দেখতে যেতে দিয়েছিল, কোন খাবার পাঠাতেও দেয়নি । কোন রকম কিছুই দেয়নি, সংসার চালাবার কোন ব্যবস্থাই ছিল না । গত রাতে মুক্তিবাহিনীর ছেলেরা আসতে চেষ্টা করেছিল । ছাদ থেকে গুলি করে ৬ জন কে শেষ করে দিল ওরা।